༄༅། །ཞེན་པ་བཞི་བྲལ་གྱི་མན་ངག་བཞུགས།
༄༅། །ན་མོ་གུ་རུ། རྗེ་བཙུན་ས་སྐྱ་པ་ཆེན་པོའི་ཞལ་ནས། མྱ་ངན་ལས་
འདས་པའི་བདེ་བ་མཆོག་དོན་དུ་གཉེར་བ་འདོད་པ་རྣམས་ཀྱིས། ཞེན་པ་བཞི་
དང་བྲལ་དགོས་ཏེ། དེ་ལ་ཞེན་པ་བཞི་ནི། ཚེ་འདི་ལ་ཞེན་པ།
འཁོར་བ་ལ་ཞེན་པ། བདག་གི་དོན་ལ་ཞེན་པ།
ཁམས་གསུམ་
དངོས་པོ་དང་མཚན་མ་ལ་
ཞེན་པའོ། །དེའི་གཉེན་པོའང་བཞི་ཏེ། ཞེན་པ་དང་པོའི་གཉེན་པོར་འཆི་བ་མི་
རྟག་པ་བསྒོམ། གཉིས་པའི་གཉེན་པོར་འཁོར་བའི་ཉེས་དམིགས་དྲན་པ། གསུམ་
པའི་གཉེན་པོར་བྱང་ཆུབ་ཀྱི་སེམས་དྲན་པ། བཞི་པའི་གཉེན་པོར་ཆོས་ཐམས་ཅད་
རྨི་ལམ་སྒྱུ་མ་ལྟ་བུར་བདག་མེད་པ་དྲན་པ། དེ་ལྟར་དྲན་ཞིང་གོམས་པར་བྱས་
པས་འབྲས་བུ་བཞི་འབྱུང་སྟེ། ཆོས་ཆོས་སུ་འགྲོ་བ། ཆོས་ལམ་དུ་འགྲོ་བ། ལམ་
འཁྲུལ་པ་སེལ་བ། དེ་ལྟར་ཤེས་ཤིང་གོམས་པའི་འབྲས་བུས་འཁྲུལ་པ་ཡེ་ཤེས་སུ་
འཆར། སྐུ་དང་ཡེ་ཤེས་ཕུན་སུམ་ཚོགས་པའི་སངས་རྒྱས་འབྱུང་ངོ་། །དེ་ལ་དང་
པོ་ཚེ་འདི་ལ་ཞེན་པའི་གཉེན་པོར་འཆི་བ་མི་རྟག་པ་དྲན་པ་ནི།
ནམ་འཆི་ཆ་མེད་
པ་བསམ། འཆི་རྐྱེན་མང་བར་བསམ། འཆི་བ་ལ་ཅིས་ཀྱང་མི་ཕན་པ་གསུམ་རྒྱས་
པར་བསམ་མོ། །དེ་ལྟར་བསམ་པ་ཞིག་སྐྱེས་ནས། སྙིང་ནས་ཀྱི་ཆོས་གཅིག་འདོད་
འོང་སྟེ། དེ་དུས་ན་ཆོས་ཆོས་སུ་འགྲོ་བ་ཡིན་ནོ། །དེ་ནས་ཁམས་གསུམ་འཁོར་བ་
ལ་ཞེན་པའི་གཉེན་པོར་འཁོར་བའི་ཉེས་དམིགས་དྲན་པ་ནི། དེ་ལྟར་ཚེ་འདི་ལ་ཉེས་
པ་དེ་ལྟར་འདུག་ཀྱང་། གཞན་འཁོར་ལོས་བསྒྱུར་བ་དང་། ཚངས་པ་དང༌་། བརྒྱ་
585

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
བྱིན་ལ་སོགས་པ་ཀུན་བདེ་བ་མཆོག་ཡིན་ནམ་སྙམ་ན་མ་ཡིན་ཏེ། དེ་རྣམས་ཀྱང་
སྡུག་བསྔལ་གྱི་རང་བཞིན་ལས་མ་འདས་ཏེ། དེ་རྣམས་ཀྱི་ཚེ་དང་ལོངས་སྤྱོད་བསྐལ་
པ་དུ་མར་གནས་ཤིང་རྒྱས་ཀྱང་། མཐར་འཆི་ཞིང་འཇིག་སྟེ། མནར་མེད་པའི་
སེམས་ཅན་དམྱལ་བར་སྐྱེ་བའི་ཉེན་ཡོད་པས་ན། དེ་ཐམས་ཅད་ཀྱང་སྡུག་བསྔལ་
གྱི་རང་བཞིན་ལས་མ་འདས་སྙམ་དུ་བསམ་ཞིང་གོམས་པ་ན་ཆོས་ལམ་དུ་འགྲོ་བ་
གཅིག་ཡོད་དེ། ཁམས་གསུམ་སྡུག་བསྔལ་གྱི་རང་བཞིན་ལས་མ་འདས་པར་འདུག་
པས། མྱ་ངན་ལས་འདས་པའི་བདེ་བ་གཅིག་རང་དགོས་སྙམ་པའི་བློ་སྐྱེ་ཞིང་ལམ་
ཐམས་ཅད་དེའི་དོན་འགྲུབ་པ་ཞིག་འོང་ངོ་། །དེ་ལྟར་རྒྱུད་ལ་སྐྱེས་ཀྱང་བྱང་ཆུབ་
ཀྱི་སེམས་དང་མི་ལྡན་པར་བདག་གཅིག་པུ་བདེ་བ་དོན་དུ་གཉེར་ན། དགྲ་བཅོམ་
པའམ་རང་སངས་རྒྱས་སུ་འགྱུར་བས་བདག་གི་དོན་ལ་ཞེན་པའི་གཉེན་པོར། བྱང་
ཆུབ་ཀྱི་སེམས་དྲན་པ་ནི། དེ་ལྟར་ཁམས་གསུམ་སྡུག་བསྔལ་གྱི་རང་བཞིན་འདི་ལས་
བདག་གཅིག་པུ་གྲོལ་བས་མི་ཕན་ཏེ། སེམས་ཅན་འདི་རྣམས་རེ་རེས་ཀྱང་བདག་གི་
ཕ་དང་མ་མ་བྱས་པ་མེད་པས་འདི་རྣམས་ཀྱི་མྱ་ངན་ལས་འདས་པའི་བདེ་བ་མཆོག་
ཐོབ་ན། བདག་བསྐལ་པ་ནས་བསྐལ་པའི་བར་དུ་དམྱལ་བའི་སེམས་ཅན་དུ་སྐྱེས་
ཀྱང་བླའི་སྙམ་པའི་བློ་གོམས་ཤིང་སྐྱེས་ཙམ་ན་ལམ་གྱི་འཁྲུལ་པ་དང་པོ་བདག་གི་
དོན་ལ་ཞེན་པ་སེལ་བ་ཡིན་ནོ། །དེ་ལྟར་སྐྱེས་ཤིང་གོམས་ཀྱང་བདེན་འཛིན་དང་
བཅས་པར་གྱུར་ན་ཐམས་ཅད་མཁྱེན་པ་མི་ཐོབ་པས་དངོས་པོ་དང་མཚན་མར་
ཞེན་པའི་གཉེན་པོར་ཆོས་ཐམས་ཅད་བདག་མེད་པ་དྲན་དགོས་ཏེ། དེ་རང་ཆོས་
ཐམས་ཅད་ཅིར་ཡང་མ་གྲུབ་པའི་རང་བཞིན་ཡིན་པ་ལ་བདེན་འཛིན་བྱུང་ན་རྟག་
ལྟ་ཡིན་ལ། སྟོང་པར་ཞེན་ན་ཆད་ལྟ་ཡིན་པས་ཆོས་ཐམས་ཅད་རྨི་ལམ་སྒྱུ་མ་ལྟ་
བུར་ཡིད་ལ་བྱ་སྟེ། དེ་ཡང་བདག་གི་རྨི་ལམ་དང་སྣང་བ་བསྲེ་ཞིང་བསྒོམས་པས་
586-

ཞེན་པ་བཞི་བྲལ་གྱི་མན་ངག
སྣང་ཡང་མི་བདེན། མི་བདེན་བཞིན་དུ་སྣང་བ་ཡིན་སྙམ་དུ་ཡང་ཡང་དྲན་ཞིང་
གོམས་པ་ན་ལམ་གྱི་འཁྲུལ་པ་གཉིས་པ་དངོས་པོ་དང་མཚན་མར་ཞེན་པ་སེལ་བ་
ཡིན་ནོ། །དེ་ལྟར་འཁྲུལ་པ་ཐམས་ཅད་བསམ་ཞིང་མཐར་ཕྱིན་པ་ན། འཁྲུལ་པ་
ཡེ་ཤེས་སུ་འཆར་བ་ཞེས་བྱ་བ།
འབྲས་བུ་རྫོགས་པའི་སངས་རྒྱས་ཀྱི་སྐུ་དང་ཡེ་ཤེས་
ལ་སོགས་པ་ཡོན་ཏན་བསམ་གྱིས་མི་ཁྱབ་པའི་བདེ་བའི་མཆོག་འབྱུང་བར་འགྱུར་
རོ། །ཞེས་རྣལ་འབྱོར་གྱི་དབང་ཕྱུག་གྲགས་པ་རྒྱལ་མཚན་གྱིས་གསུངས་སོ། །ཞེན་
པ་བཞི་བྲལ་གྱི་གདམས་པ་ཞྀཐི།། །
587